Estavayer

Estavayer (patois [tavaji, θavaji]; tüütsch Stäffis am See; alem. Stäffes) isch e politeschi Gmaind i de Schwiz, wo zum Bezirk Broye vom Kanton Fryburg ghört. Geografii Estavayer liit am südöschtliche Ufer vom Nöieburgersee und i däm Tail vom Kanton Fryburg, wo me französisch redt. S Gebiet vo de Gmaind erstreckt sich öber e Flächi vo 4043 Hektare bis is Broyedaal ine und hät zwee Exklave. Di aint isch s Dorf Murist, wo dur anderi Fryburger Gmainde vom Haupttail trennt werd, und di ander isch Vuissens, wo vo Gebiet vom Kanton Waadt umgee isch und dodemit sogär en Exklave vom aigne Kanton isch. Wobii me säge mues, as Estavayer zäme mit es paar aagränzende Gmainde sowiso e Fryburger Exklaven isch. Va de Gmiinflechi si 70,9 % landwirtschaftlichi Flechi, 16,7 % Waud, 10,6 % Sidligsflechi ù 1,7 % schüschtigi Flechi. Nachpuurgmiine va Estavayer si Bussy, Châbles, Châtillon., Cheyres, Cugy, Les Montets, Lully, Nuvilly ù Sévaz im Kanton Fryybùrg ù Champtauroz, Chanéaz, Chavannes-le-Chêne, Chevroux, Combremont-le-Petit, Démoret, Denezy, Grandcour, Payerne, Rovray, Thierrens ù Treytorrens (Payerne) im Kanton Waadt. Im Südoschte vom nöje Gmeindsgebiet lyt e Deil vom Milidäärflugplatz vo Payerne. Gschicht D Gmaind Estavayer isch uf de 1. Jänner 2017 gründet worde. Si isch us de bishärige politische Gmainde Bussy, Estavayer-le-Lac, Morens, Murist, Rueyres-les-Prés, Vernay und Vuissens zämegsetzt. D Gmaind hät bi de Gründig öpe 9300 Iiwohner gha. Estavayer le Lac isch zum eerschte Maul gnamset choo im Jaar 1156 aus Stavaiel (1184 Estavayer, 1403 Staviaco lacu), Morens 1142 aus Morens, Murist 1229 aus Muris, Rueyres-les-Prés 1437 aus Rueria). Me dänkt, d Stadt Estavayer sig im 12. Joorhundert vom Bischof vo Lausanne ggründet worde. Es het i dr Stadt drü Burge ggää. Ane 1245 isch si under d Herrschaft vo de Graafe vo Savoie choo. Ane 1475 hend d Äidgnosse Estavayer i de Burgunderchrieg eroberet, und derno isch d Stadt vomene Kastlan vo Friburg regiert worde. Sid dr Helvetik isch Estavayer en eigete Bezirk gsi; 1848 het Friburg d Stadt i Broyebezirk ydeilt. Yywoner Quela: Bundesamt für Statistik 2005 De Uusländeraateel isch 2010 bi 20 % gläge. Religion 67,8 % va de Yywoner si im Jaar 2000 römisch-katholisch gsii, 14,6 % evangelisch-reformiert. Spraach und Tialäkt Bi de Vouchszelig 2000 hii va de 6717 Yywoner 85,8 % Franzöösisch aus Hùùptspraach aaggää, 5,2 % Tüütsch ù 9 % anderi Spraache. De aut frankoprovenzalisch Patois hii im Jaar 2000 na iigene Aagabe na 28 va de 6717 Yywohner ggredt. Weblink di offiziell Website vo de Gmaind Estavayer (französisch) Marianne Rolle: Bussy (FR).. In: Historisches Lexikon vo dr Schwiiz. Denis Ramseyer und Stefan Jäggi: Estavayer-le-Lac.. In: Historisches Lexikon vo dr Schwiiz. Marianne Rolle: Morens.. In: Historisches Lexikon vo dr Schwiiz. Marianne Rolle: Murist.. In: Historisches Lexikon vo dr Schwiiz. Hubert Foerster: La Molière.. In: Historisches Lexikon vo dr Schwiiz. Marianne Rolle: Rueyres-les-Prés.. In: Historisches Lexikon vo dr Schwiiz. Redaktion: Vernay.. In: Historisches Lexikon vo dr Schwiiz. Kathrin Utz Tremp: Vuissens.. In: Historisches Lexikon vo dr Schwiiz. Fuessnoote